KOMISJONI ARVAMUS, mis on esitatud Euroopa Liidu toimimise lepingu artikli 294 lõike 7 punkti c alusel ning mis käsitleb Euroopa Parlamendi esildatud muudatust nõukogu seisukohas järgmise ettepaneku kohta:

2012/0288 (COD)

KOMISJONI ARVAMUS,



mis on esitatud Euroopa Liidu toimimise lepingu artikli 294 lõike 7 punkti c alusel

ning mis käsitleb Euroopa Parlamendi esildatud muudatust nõukogu seisukohas

järgmise ettepaneku kohta:

Ettepanek: Euroopa Parlamendi ja nõukogu direktiiv, millega muudetakse Euroopa Parlamendi ja nõukogu direktiivi 98/70/EÜ bensiini ja diislikütuse kvaliteedi kohta ning direktiivi 2009/28/EÜ taastuvatest energiaallikatest toodetud energia kasutamise edendamise kohta



[Ettepanek maakasutuse kaudse muutuse kohta]







1.Sissejuhatus

Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendi teisel lugemisel tehtud muudatusettepanekute kohta. Komisjon esitab allpool oma arvamuse Euroopa Parlamendi muudatusettepaneku kohta.

2.Taust

Euroopa Parlamendile ja nõukogule ettepaneku edastamise kuupäev 18. oktoober 2012 Euroopa Parlamendi seisukoha kuupäev, esimene lugemine 11. september 2013 Euroopa Majandus- ja Sotsiaalkomitee arvamuse kuupäev 17. aprill 2013 Regioonide Komitee arvamuse kuupäev arvamust ei ole esitatud Poliitilise kokkuleppe saavutamise ja esimesel lugemisel nõukogus ametliku seisukoha (kvalifitseeritud häälteenamusega) vastuvõtmise kuupäev 13. juuni 2014 (poliitiline kokkulepe), 9. detsember 2014 (ametlik vastuvõtmine) Euroopa Parlamendi muudatusettepanekud (teisel lugemisel) 28. aprill 2015

3.Komisjoni ettepaneku eesmärk

Maakasutuse kaudne muutus on seotud olemasoleva põllumaa kasutamisel biokütuse tootmiseks tekkiva soovimatu süsihappegaasiheitega keskkonda ning põllumajandusliku ja muu tootmise siirdumisega uutele haritavatele maa-aladele.

Komisjoni ettepaneku eesmärk on alustada üleminekut sellistele biokütustele, tänu millele saab kasvuhoonegaaside heidet oluliselt vähendada juhul, kui arvesse võetakse teavet maakasutuse kaudsest muutusest tingitud heite kohta. Käesoleva ettepaneku eesmärk on olemasolevaid investeeringuid kaitstes tagada järgmine:

–piirata panust, mille annavad tavalised biokütused (millega kaasneb maakasutuse kaudsest muutusest tingitud heite oht) taastuvenergiadirektiivis püstitatud eesmärkide saavutamisse;

–parandada biokütuse tootmisprotsesside mõju kasvuhoonegaaside heitele (vähendada kaasnevaid heiteid) kasvuhoonegaaside heite vähendamise läviväärtuse tõstmisega uute käitiste puhul tingimusel, et kaitstakse käitiseid, mis 1. juulil 2014 juba töötasid;

–suurendada täiustatud biokütuste (mille puhul maakasutuse kaudsest muutusest tingitud heide on väiksem) läbimurret turul, nii et taastuvenergiadirektiivi eesmärkide saavutamiseks kasutataks suuremas ulatuses tavaliste asemel täiustatud biokütuseid;

–täiustada kasvuhoonegaaside heite alast aruandlust nii, et liikmesriike ja kütusetarnijaid kohustatakse biokütuse puhul esitama andmed maakasutuse kaudsest muutusest tingitud hinnangulise heite kohta.

4.Komisjoni arvamus Euroopa Parlamendi muudatusettepanekute kohta

Komisjon nõustub kõigi Euroopa Parlamendis vastu võetud ja institutsioonidevaheliste kontaktide tulemusena koostatud muudatusettepanekutega, et jõutaks kokkuleppele teisel lugemisel.

5.Kokkuvõte

Euroopa Liidu toimimise lepingu artikli 293 lõike 2 kohaselt muudab komisjon oma ettepanekut vastavalt eespool esitatule.